Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 854

7. évfolyam Éves óraterv 55 óra/tanév 1,5 óra/hét Témakör A témakörre javasolt órák száma Alapismeretek – balesetvédelem, a laboratóriumi munka – az anyagok részecskékbõl épülnek fel – a fizikai és kémiai változások – keverékek Anyagszerkezet az atom szerkezete Kémiai kötések ionos kötés, kovalens kötés Mennyiségi ismeretek anyagmennyiség Kémiai változások a kémiai reakcióegyenlet és néhány reakciótípus Összefoglalás, számonkérés Témakörök, tartalmak A táblázat a témakörhöz tartozó fogalmakat, jelenségeket, elméleteket tartalmazza. A kísérletek, gyakorlatok vastag betûvel kiemelten szerepelnek. *-gal és dõlt betûvel vannak jelölve azok a tananyagrészek, melyeknél eldönthetõ, hogy az iskola a helyi tantervébe belefoglalja-e, vagy sem. Ezek a „kiegészítõ” tananyagrészek két fõ témakörbe sorolhatók: – a redoxi-reakciókat tágabb értelemben elektronátmenettel tanítják-e (ha igen, akkor értelmezhetõ a 8. évfolyamon a fémek redukálóképességi sora; – a sav-bázis reakciókat protonátmenettel tanítják-e (ha igen, akkor értelmezhetõk olyan fogalmak, mint az oxóniumion, a hidroxidion, a 8. évfolyamon az egy- és többértékû savak). Témakörök Tartalom Alapismeretek (a természetismeret-tananyag kémiai vonatkozásainak kibõvítése) Balesetvédelem, a laboratóriumi munka Balesetvédelem. A laboratóriumi munka eszközei, szabályai. A láng szerkezetének vizsgálata. Veszélyességi jelek. A kémiai kísérletek megtervezése. Az anyagok részecskékbõl épülnek fel A természet egysége. Az atommodellek (Demokritosz, Dalton). Atom, viszonyított (relatív) atomtömeg. Diffúzió és vizsgálata. Részecske és halmaz. Atom, elem, vegyjel. Kémiai elemek (fémek, nemfémek) csoportosítása a megfigyelhetõ tulajdonságaik alapján. Molekula, elemmolekula, vegyületmolekula, vegyület, képlet. Egyszerû anyagok, összetett anyagok, kémiailag tiszta anyagok. Modell. Molekulamodellek készítése, értelmezése. A fizikai és kémiai változások Halmazállapot-változások. Olvadás, fagyás, párolgás, forrás, szublimáció értelmezése részecskeszemlélettel. A halmazállapot változások értelmezése (modellalkotás). Olvadáspont, forráspont. Belsõ energia és változása. Endoterm és exoterm folyamatok. Rendszer és környezet, közöttük energiacsere. Zárt rendszer. Kristályrács (víz molekularácsa). Desztilláció, desztillált víz. Vízbontás elektromos árammal. Durranógáz. Molekulán belüli, molekulák közötti kémiai kötések. Fizikai változás, kémiai változás (kémiai reakció). Témakörök Tartalom Keverékek Keverékek, elegyek. Oldás, oldat, oldószer, oldott anyag. Vízburok (hidrátburok). Keverékek szétválasztása, szûrés, bepárlás. Egyéb szétválasztási módok. Oldatkészítés. Híg oldat, tömény oldat. Oldékonyság, zsíroldható, vízoldható anyagok. Oldhatóság és hõmérséklet függése. Gázok oldhatósága a hõmérséklet függvényében. Telített oldat. Oldhatósági grafikon. Oldatok töménysége, tömegszázalék, térfogatszázalék. Vizes oldatok kémhatása, indikátorok. Különbözõ oldatok kémhatásának vizsgálata. A különbözõ kémhatásokhoz tartozó pH-értékek. A természetes vizek. A víz körforgása a természetben. Levegõ és összetételének vizsgálata. Üvegházhatás, globális felmelegedés, szmog. Anyagszerkezet Az atom szerkezete Atom, elemi részecske, proton, neutron, elektron, atommag, elektronfelhõ. Viszonyított (relatív) tömeg és töltés. Rendszám, tömegszám, izotóp. Deutérium, trícium. Elektronhéj, telített, telítetlen héj. Vegyértékelektronok, atomtörzs. Tudománytörténeti áttekintés. A periódusos rendszer Az atomok elektronszerkezete és a periódusos rendszer. Nemesgáz elektronszerkezet. Periódus, fõcsoport. Kémiai kötések Ionkötés Egyszerû ionok keletkezése. Nátrium és klór reakciója. Kation, anion. Elektronleadás, elektronfelvétel. Egyszerû ionok mérete. Ionkötés, ionkristály, ionvegyületek képlete. Kovalens kötés Kovalens kötés, kötõ elektronpár. Nemkötõ elektronpár. Többszörös kovalens kötések. Egyszerû molekulák szerkezeti képlete. Elektronvonzó képesség. Apoláris és poláris kovalens kötés. Egyszerû molekulák polaritása. Molekularácsos kristályok. Mennyiségi ismeretek Anyagmennyiség Avogadro-szám. Az anyagmennyiség mértékegysége a mol. Moláris tömeg. Egyszerû számítási feladatok a móllal. Kémiai jelek (vegyjel, képlet) mennyiségi értelmezése. Kémiai változások A kémiai reakcióegyenlet és néhány reakciótípus Redoxireakciók. Égés. Tökéletes égés, nem tökéletes égés. Oxidok. Az égés feltételei. A tûzoltás. Oxidáció (oxigénfelvétel), redukció (oxigénleadás). *A redoxireakciók tágabb értelmezése elektronátmenettel. Egyesülés, bomlás. Egyszerû kísérletek. Reakcióegyenlet írása az eddigi kísérletek alapján. Reakcióegyenlet rendezése. Tömegmegmaradás törvénye. Egyszerû számítási feladatok. Sav-bázis reakciók. Közömbösítés, sósav és nátrium-hidroxid oldat összeöntése indikátor jelenlétében. Sav, lúg, só. *Sav-bázis reakciók értelmezése protonátmenettel. *Bázis. *Hidroxidion, oxóniumion. Tanulói tevékenységek A látott jelenség precíz megfigyelése, kérdésekre adott válaszokkal történõ felidézése. Hasonló jelenségek, változások összehasonlítása, hasonlóságuk, különbözõségük kérdésekre adott válaszokkal történõ megállapítása. Anyagok csoportosítása. Precíz, balesetmentes munka a kísérletezés során. Tanulókísérlet elvégzése tanári utasításra. Egyszerû ábra készítése a kísérleti berendezésrõl. Molekulamodellek készítése. A kémiai jelek értése, alkalmazása. A környezetünk és a természet leggyakoribb anyagainak megismerése. A modell és a valóság közötti absztrakció megértése. A különbözõ méretarányok érzékelése. Részecske és halmaz közötti különbség megértése. Szakmai szöveg értése (az adott szinten), tudományos ismeretterjesztõ szakirodalom gyûjtése, megértése. Multimédiás oktatási anyagok használata. Táblázatok használata, grafikonok értelmezése. Egyszerû kémiai számítási feladatok elvégzése. Reakcióegyenletek írása, rendezése, mennyiségi viszonyainak értése. A tanult kémiai ismeretek alkalmazása az iskolán kívül (otthoni, önálló kísérletek, megfigyelések). Megfelelõ természettudományos szemlélet kialakulása. A veszélyes és egészségkárosító anyagoktól való tartózkodás. Koncentráció más tantárgyakkal Tíz hatványai: rendkívül kis mennyiségek matematikai kifejezése ( matematika). Hõvezetés (fizika). Molekulamodell készítése. Munka gyurmával, stb. ( rajz,  kézimunka,  természetismeret) Energiaváltozás ( fizika,  természetismeret). Grafikonok, szerkesztése ( matematika) Az energia-hõmérséklet grafikon értelmezése ( fizika). A víz tulajdonságai. Kõzetek mállása, óceánok éghajlat módosító szerepe ( földrajz). A légnyomás, nyomás. A forráspont függése a külsõ nyomástól ( fizika). A forrás-lecsapódás energiadiagram értelmezése ( fizika). A fizikai és kémiai változás összehasonlítása ( természetismeret). A légkör ( földrajz). Exoterm, endoterm folyamatok ( fizika). Százalékszámítás, arányosság ( matematika). Mértékegységek és átszámításuk ( fizika). Növényi indikátorok ( biológia). Vizek védelme, a víz körforgása ( biológia). Barlangok, cseppkövek keletkezése, a víz körforgása ( földrajz). Elektromos töltések kölcsönhatása, atomszerkezet ( fizika). Izotópok, radioaktivitás ( fizika). A továbbhaladás feltételei A tanuló értse a fizikai és kémiai változások közötti különbségeket, ezeket kísérõ energiaváltozásokat. Tudja jellemezni a halmazállapot-változásokat részecskeszemlélettel. El tudjon készíteni egy megadott tömegszázalékos oldatot. Számolja ki a bemérendõ szilárd anyagot, és ismerje az oldatkészítéshez szükséges mûveleteket. Egyszerû fizikai módszerekkel tudjon szétválasztani egy megadott keveréket. Tudjon tájékozódni a periódusos rendszerben: ismerje fel a tanult elemek helyét, vegyjelét, értelmezze a rendszám jelentését. Tudja értelmezni a tanult molekulamodelleket. A tanult kémiai anyagokat különbözõ szempont szerint képes legyen csoportosítani (fémek – nemfémek, elemek vegyületek, kémiailag tiszta anyagok – keverékek) A tanult kémiai reakciókat tudja értelmezni, reakcióegyenletekkel felírni, a reakcióegyenlet alapján az anyagmennyiséggel kapcsolatos egyszerû kémiai számításokat végezni. Legyen tisztában a tanult tananyag gyakorlati vonatkozásaival: a víz halmazállapot-változásai a természetben, égés, tûzoltás.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes